Drago Buka
<s>Drago Buka (rođen 4. septembra 1948. u Sarajevu) jest bosanskohercegovački glumac.</s><s>Gotovo cijeli glumački radni vijek proveo je u sarajevskom Pozorištu mladih, gdje je ostvario mnoge zapažene uloge.</s><s>U matičnom pozorištu režirao je brojne programe i predstave za djecu i omladinu.</s>

<s>Danas je u zasluženoj penziji poslije četrdeset godina aktivnog umjetničkog i glumačkog rada.</s>

<s>Biografija 
Drago Buka rođen u Sarajevu 1948. godine, gdje je stekao osnovno, srednje i visoko obrazovanje.</s>

<s>Glumački angažman 
Osim kratkog jednogodišnjeg angažmana u Narodnom pozorištu Tuzla (1974–1975) sav glumački radni vijek u stalnom angažmanu proveo je u Pozorištu mladih.</s><s>Kao gostujući glumac igrao je u brojnim predstavama u Narodnom pozorištu Sarajevo, Kamernom teatru 55 i SARTR-u.</s><s>Igrao je u mnogim djelima domaćih i svjetskih autora, kao što su: Shakespeare, Molière, Jarry, Feydeau, Bond, Marin Držić, Branislav Nušić, Kosta Trifković, Branko Ćopić, Duško Radović i dr. Također je glumio u mnogim radijskim i televizijskim dramama i serijama, kao i u nekoliko filmova.</s>

<s>Dramaturgija i režija 
Posljednjih godina bavi se i prevođenjem, dramaturgijom i režijom.</s><s>U matičnom pozorištu režirao je brojne programe i predstave za djecu i omladinu: Tajna dvorske lude, Hazima Akmadžića, Abeceda, Feride Duraković, Bio jednom jedan voz, Mačak u čizmama i Hrabri Zečić Uplašić kao kompletni autorski projekti.</s><s>Tu su još i Bor visok do neba prema tekstu Stevana Pešića, Shakespeareova Bura, Zaljubljeni krokodil, adaptiran prema dramskom predlošku Daniele Kulot, Nema dima bez vatre, autora Petera Hathazija.</s>

<s>Rajvosa 
U alternativnoj dramskoj grupi Rajvosa pri Centru za kulturu Sarajevo godinama je nastupao kao glumac, ali radio i kao režiser.</s><s>Režirao je i u njoj igrao, popularnu komediju Bosanska podvala sa tematikom iz bosanskog miljea koja je požnjela veliki uspjeh kod publike.</s><s>Izvedena je stotinjak puta širom Federacije BiH.</s>

<s>Filmografija</s>

<s>Filmovi 
 Viza za budućnost: Novogodišnji special (2004) – Nero
 Viza za budućnost: Novogodišnji special (2003) – Nero
 Viza za budućnost: Novogodišnji special (2002) – Nero
 Borac (2001)
 Elvis (1997)
 Krivda (1989)
 Nadvožnjak (1987)
 Sudanija (1977)
 Posjeta (1977)</s>

<s>Serije 
 Foliranti (2011) – Policajac
 Lud, zbunjen, normalan (2008) – Policajac
 Viza za budućnost (2007) – Nero
 Mikrofon je vaš (2006)</s>

<s>Reference</s>

<s>Vanjski linkovi 
 Drago Buka na IMDB-u
 Kamerni teatar 55</s>

<s>Bosanskohercegovački glumci
Rođeni 1948.</s><s>Biografije, Sarajevo
Authority control</s>

